Diari Oficial de la Generalitat Valenciana


Sumari del DOGV 5132, del 10-11-2005 (2005/12018)

Informació pública del pla especial per a l'ampliació de les Corts Valencianes.
-------------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12861


Organisme emissor
:   Ajuntament de València

Tipus de document
:   Anunci

Informació pública del pla especial per a l'ampliació de les Corts Valencianes. [2005/A12385]
  
El Ple de l'Ajuntament, en la sessió ordinària de data 30 de setembre de 2005, va adoptar l'acord següent:
  
«Vista la documentació presentada amb data 22 d'abril de 2005 relativa al pla especial per a l'ampliació de les Corts Valencianes, elaborada pel Servici d'Arquitectura de la Direcció General de Règim Econòmic de la Conselleria de Cultura, Educació i Esport, per encàrrec de les Corts Valencianes; Vistos els informes favorables al sotmetiment a informació pública del Servici de Gestió del Centre Històric, i amb el dictamen de la Comissió d'Habitatge, Grans Projectes i Urbanisme, de conformitat amb el que disposen els articles 12.e), 24, 38, 43 i 57.1.b) de la Llei 6/1994, Reguladora de l'Activitat Urbanística (LRAU), els articles 86.2.a) i c), 91, 152 i 168 del Reglament de Planejament de la Comunitat Valenciana, Decret 201/1998, de 15 de desembre, els articles 34.2 i 47.1 i 4, de la Llei de Patrimoni Cultural Valencià, Llei 4/1998, d'11 de juny, del Patrimoni Cultural Valencià, en la redacció que en fa la Llei 7/2004, de 19 d' octubre, i els articles 47.3 i 123.1.i) i 123.2 de la Llei 7/1985, de 2 d'abril, Reguladora de les Bases del Règim Local, en la redacció que en fa la Llei 57/2003, de 16 de desembre, de Mesures per a la Modernització del Govern Local, s'acorda:
  
Primer. Sotmetre a informació pública durant el període d'un mes, mitjançant anuncis publicats en un diari d'informació general editat a la Comunitat Valenciana i en el Diari Oficial de la Generalitat Valenciana, el pla especial per a l'ampliació de les Corts Valencianes, que inclou un catàleg d'edificis protegits, promogut per les Corts Valencianes, amb l'efecte suspensiu de llicències de parcel·lació de terrenys, edificació, enderroc i d'activitat que assenyalen els articles 57 de la LRAU y 152 del Reglament de Planejament, a l'àmbit físic del pla especial.
  
Es fa constar expressament que el termini de suspensió de llicències es comptarà des de l'endemà de la publicació de l'acord respectiu en el Diari Oficial de la Generalitat Valenciana.
  
Es proposa en el Catàleg de Béns la qualificació com a bé de rellevància local del Palau de les Corts Valencianes (antic Palau dels Borja) i del seu jardí interior, i es fa constar que el seu sotmetiment a informació pública determina l'aplicació immediata als béns esmentats del règim de protecció establit en la Llei de Patrimoni Cultural Valencià.
  
Segon. Sol·licitar-ne l'informe a la Direcció General de Patrimoni Cultural Valencià, de la Conselleria de Cultura, Educació i Esports, als efectes establits en els articles 34.2 i 47.1 de la Llei 4/1998, de Patrimoni Cultural Valencià.
  
Tercer. Facultar el regidor delegat d'Urbanisme, tan àmpliament com pertoque en dret, per a dictar tots els actes que calguen a fi d'executar plenament el present acord, així com comunicar-lo als distints servicis municipals.»
  
I de conformitat amb el que estableix l'article 38.2.a de la Llei 6/1994, de la Generalitat Valenciana, Reguladora de l'Activitat Urbanística, i l'article 158.1.a del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, s'obri un període d'informació pública durant el termini d'un mes, comptador des de l'endemà de la publicació del present acord en els diaris corresponents; l'expedient estarà a disposició del públic a les dependències del nou Ajuntament, avinguda d'Aragó, 6a planta, Servici de Gestió del Centre Històric, Secció de Planejament i Gestió, en horari d'atenció al públic.